ส่องหนทางธุรกิจ NWR ยังต้องฝ่าฟัน กูรูแนะขาย P/E สูงเกิน
NWR ส่องหนทางธุรกิจยังต้องฝ่าฟันกูรูแนะขาย P/E สูงเกิน
14 มี.ค. 2560

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (14 มี.ค.) ว่า บริษัทเนาวรัตน์พัฒนาการ จำกัด (มหาชน) หรือ NWR หลังประกาศกำไรสุทธิปี 59 ออกมาดูเหมือนดีเป็น 52 ล้านบาท ฟื้นตัวจากเทียบช่วงเดียวกันของปีก่อนที่ -174 ล้านบาท ไม่นับรายการพิเศษ กำไรหลักปี 59 เป็น 37 ล้านบาท เพียงทรงตัวเทียบกับปี 58 แม้กำไรในส่วนรับเหมาออกมาดีขึ้น แต่รายการฉุดคือ กำไรตามส่วนได้เสียจากอสังหาฯลดลง อีกทั้งดอกเบี้ยจ่ายและภาษีเงินได้กลับมากขึ้น
การลงทุนในอสังหาฯมากขึ้นทำให้เงินกู้เพิ่ม ขณะที่ภาวะอสังหาฯไม่เป็นใจนัก ส่วนภาคก่อสร้าง แม้มีงานก่อสร้างในมือมากพอควร แต่ต้องควบคุมค่าก่อสร้างให้ดี โดยเฉพาะราคาเหล็กก่อสร้างที่ปรับเพิ่ม และงานประมูลที่เสี่ยงล่าช้า คงคำแนะนำในเชิงลบคือ Fully Valued ราคาพื้นฐานประเมินด้วย P/BV ที่ 0.8 เท่า ราคาปิดมีส่วนลดได้อีก 11% P/E ปี 60 และ 61 ซื้อขายด้วยระดับที่แพงมากเป็น 80.3 และ 74.5 เท่า ตามลำดับ